ส่วนที่ 1

ข้อมูลสรุป (Executive Summary)

บริษัท ชินแซทเทลไลท์ จำกัด (มหาชน) (“บริษัทฯ” หรือ “SATTEL”) เดิมชื่อบริษัท ชินวัตร
แซทเทลไลท์ จำกัด (มหาชน) ดำเนินธุรกิจทางด้านโทรคมนาคม (Telecommunications)
ประกอบธุรกิจหลัก 4 ธุรกิจ ได้แก่

1. ธุรกิจบริการสื่อสารดาวเทียมและบริการที่เกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
มีดาวเทียมที่ให้บริการแก่ลูกค้าทั้งสิ้นจำนวน 4 ดวง คือ ไทยคม 1A ไทยคม 2 ไทยคม 4
(ไอพีสตาร์) และไทยคม 5

ในปี 2550 บริษัทฯ ได้เน้นทำการตลาดโทรทัศน์ผ่านดาวเทียมทั้งในและต่างประเทศ
เป็นผลให้ธุรกิจการแพร่สัญญาณโทรทัศน์ผ่านดาวเทียมของบริษัทฯ มีการเติบโตขึ้นอย่างต่อเนื่อง
ทำให้ปัจจุบันตำแหน่งวงโคจร 78.5
องศาตะวันออกของดาวเทียมไทยคมเป็นตำแหน่งที่มีจำนวนช่องรายการโทรทัศน์ผ่านดาวเทียมมากที่สุดในแถบเอเชีย-แปซิฟิก

ปัจจุบัน โครงข่ายภาคพื้นดินไอพีสตาร์ของบริษัทฯ ครอบคลุมประเทศไทย พม่า เวียดนาม
ออสเตรเลีย นิวซีแลนด์ จีน และกัมพูชา โดยในปี 2550 ที่ผ่านมา บริษัทฯ
ได้ดำเนินการติดตั้งสถานีภาคพื้นดินไอพีสตาร์รุ่นที่สองเพิ่มเติมจำนวน 4 แห่งในประเทศมาเลเซีย
ฟิลิปปินส์ เกาหลีใต้ และอินโดนีเซีย ซึ่งบริษัทฯ
คาดว่าจะสามารถเปิดให้บริการดาวเทียมบรอดแบนด์ไอพีสตาร์ใน 4 ประเทศนี้ภายในไตรมาสที่ 2
ของปี 2551 และในปี 2551 บริษัทฯ มีแผนที่จะขยายโครงข่ายภาคพื้นดินเพิ่มเติมในอีก 3 ประเทศ
คือประเทศอินเดีย ญี่ปุ่น และใต้หวัน ทั้งนี้
ประเทศจีนและประเทศอินเดียเป็นฐานการตลาดที่ค่อนข้างใหญ่
และความต้องการของตลาดต่อบริการบรอดแบนด์มีเป็นจำนวนมาก ดังนั้น บริษัทฯ
จึงมีโอกาสที่ดีในการสร้างตลาดของธุรกิจดาวเทียมบรอดแบนด์

ภาวะอุตสาหกรรมดาวเทียมสื่อสารยังคงมีการเจริญเติบโตขึ้นอย่างต่อเนื่องถึงแม้จะมีสภาวะการแข่งขันค่อนข้างสูง
โดยบริษัทฯ มีแนวนโยบายในการสร้างมูลค่าเพิ่มให้กับลูกค้าโดยการพัฒนาผลิตภัณฑ์
และบริการเสริมต่างๆ นำมาประยุกต์ใช้กับงานทางด้านดาวเทียม เช่น อุปกรณ์ประเภท TCP
Accelerator (TCP-A) ที่ใช้ชื่อว่า “ไอพีสตาร์แม็กซ” (IPSTAR maXX)
ที่ออกแบบเพื่อเพิ่มประสิทธิภาพการทำงานของระบบภายในของอุปกรณ์ปลายทางไอพีสตาร์
และสามารถเพิ่มความเร็วของเครือข่ายแบบ
WAN เพื่อตอบสนองการติดต่อสื่อสารด้านธุรกิจขององค์กรหรือบริษัทอย่างเต็มประสิทธิภาพ

2. ธุรกิจโทรศัพท์

ในเดือนกรกฎาคม 2550 บริษัทฯ จำหน่ายหุ้นสามัญในบริษัท เชนนิงตัน อินเวสเม้นท์ส พีทีอี จำกัด
(“Shenington”) ซึ่งเป็นบริษัทที่ดำเนินธุรกิจประเภทการลงทุน (Holding Company)
ถือหุ้นจำนวนร้อยละ 100 ในบริษัท กัมพูชา ชินวัตร จำกัด (“CamShin”) และอีกร้อยละ 49
ในบริษัท ลาวเทเลคอมมิวนิเคชั่นส์ จำกัด (“LTC”) ในสัดส่วนร้อยละ 49 ให้แก่ บริษัท เอเชีย
โมบาย โฮล์ดิ้งส พีทีอี จำกัด (“AMH”) ส่งผลให้บริษัทฯ ถือหุ้นโดยตรงใน Shenington
ในสัดส่วนร้อยละ 51

-   บริษัท ลาว เทเลคอมมิวนิเคชั่นส์ จำกัด (“LTC”)
    เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว โดย LTC
    ได้รับสิทธิในการดำเนินธุรกิจโทรคมนาคมในประเทศลาวเป็นเวลา 25 ปี สิ้นสุดปี 2564
    ให้บริการโทรศัพท์เคลื่อนที่ (Cellular Phone) โทรศัพท์โครงข่ายพื้นฐาน (Public
    Switched Telephone Network (PSTN)) บริการโทรศัพท์พื้นฐานไร้สายระบบ
    CDMA-450 โทรศัพท์สาธารณะ (Public Phone) บริการโทรข้ามแดนอัตโนมัติ
    (International Roaming Service) และบริการเสริม (Value added service)
    สำหรับโทรศัพท์เคลื่อนที่ โดยปัจจุบัน LTC มีส่วนแบ่งการตลาดสูงสุดในประเทศ

  ระบบโทรคมนาคมในประเทศลาวได้มีการพัฒนาอย่างมากในช่วงปีที่ผ่านมา ทาง LTC
  ได้มีการใช้เทคโนโลยีที่ทันสมัยและมีคุณภาพเพื่อให้บริการแก่ผู้บริโภค โดยเฉพาะการนำเอาระบบ
  IPSTAR TRUNKING มาใช้กับโทรศัพท์ GSM 900 ในพื้นที่ทุรกันดารเป็นประเทศแรกของโลก
  ในปี 2550 LTC มีอัตราการเติบโตของจำนวนผู้ใช้โทรศัพท์ประมาณร้อยละ 24
  โดยมากกว่าร้อยละ 99 ของลูกค้าโทรศัพท์เคลื่อนที่ทั้งหมดเป็นลูกค้าในระบบ Prepaid

-   บริษัท กัมพูชา ชินวัตร จำกัด (“CamShin”)
    ได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา 35 ปี สิ้นสุดปี 2571
    CamShin ให้บริการโทรศัพท์เคลื่อนที่ ภายใต้ระบบ Digital Phone Services GSM
    900MHz และ GSM 1800 MHz และ UMTS หรือ 3G 2100 MHz
    โทรศัพท์พื้นฐานภายใต้ระบบ CDMA 450 และบริการโทรศัพท์ต่างประเทศแบบ VOIP
    โดยปัจจุบัน CamShin มีส่วนแบ่งตลาดเป็นอันดับ 2 ในประเทศกัมพูชา

  เนื่องจากระบบโทรศัพท์พื้นฐานของประเทศกัมพูชายังไม่ได้รับการพัฒนามากนัก
  ประเทศกัมพูชาจึงมีจำนวนผู้ใช้โทรศัพท์เคลื่อนที่มากกว่าจำนวนผู้ใช้โทรศัพท์พื้นฐาน ส่งผลให้ในปี
  2550 CamShin มีอัตราการเติบโตของจำนวนผู้ใช้โทรศัพท์สูงถึงร้อยละ 72
  โดยเฉพาะลูกค้าในระบบ Prepaid

3. ธุรกิจอินเทอร์เน็ตและสื่อ

บริษัทฯ เป็นผู้ให้บริการธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้า
ของบริษัทฯ ทั้งสิ้น 7 แห่ง ได้แก่ 1) บริษัท ซีเอส ล็อกซอินโฟ จํากัด (มหาชน) (“CSL”)
เปนผู้ใหบริการรับ-สงสัญญาณโทรทัศนผานดาวเทียม และอินเตอรเน็ตผานดาวเทียม
และเปนผูใหบริการอินเตอรเน็ตภายใต้ชื่อ ซีเอส ล็อกซอินโฟ (CS LoxInfo)
เพื่อใหบริการเครือขายอินเตอรเน็ตในเชิงพาณิชย
ดวยเครือขายทั้งภาคพื้นดินและผานดาวเทียม (ดูรายละเอียดเพิ่มเติมจาก
แบบแสดงรายการข้อมูล ของ CSL) 2) บริษัท กัมพูชา ชินวัตร จำกัด
ให้บริการอินเทอร์เน็ตในประเทศกัมพูชา 3) บริษัท ลาว เทลเลคอมมิวนิเคชั่นส์ จำกัด
ให้บริการอินเทอร์เน็ตในประเทศลาว 4) บริษัท ชิน บรอดแบนด์ อินเทอร์เน็ต (ประเทศไทย)
จำกัด ให้บริการคำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
Integration) บริการขายเนื้อหา (Content) ผ่านเครือข่ายบรอดแบนด์
และบริการจำหน่ายอุปกรณ์จานรับสัญญานดาวเทียม 5) บริษัท ล็อกซเล่ย์ อินฟอร์เมชั่น เซอร์วิส
จำกัด ใหบริการอินเทอรเน็ต 6) บริษัท เอดี เวนเจอร์ จำกัด (“ADV”)
ให้บริการข้อมูลข่าวสารและสาระความบันเทิงผ่านระบบโทรศัพท์เคลื่อนที่
และให้บริการพัฒนาโปรแกรมที่ใช้งานบนอินเทอร์เน็ต 7) บริษัท เอ็นทียู (ประเทศไทย) จำกัด
ให้บริการการประชุม อบรม/สัมมนาทางไกลผ่านดาวเทียม

4. ธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

บริษัทฯ เป็นผู้ให้บริการธุรกิจบริการจัดพิมพ์และเผยแพร่สมุดโทรศัพท์ผ่านบริษัทร่วมคือ บริษัท
เทเลอินโฟ มีเดีย จำกัด (“TMC”) ซึ่งถือหุ้นทั้งหมดโดย CSL โดย TMC ได้รับอนุญาตจาก ทศท.
เป็นระยะเวลา 10 ปี
ในการประกอบธุรกิจบริการจัดพิมพ์และเผยแพร่สมุดโทรศัพท์หน้าเหลืองทั่วประเทศไทยอย่างเป็นทางการเพียงรายเดียว
ตั้งแต่ฉบับประจำปี 2539 ถึง ปี 2548 ในปัจจุบัน
ธุรกิจบริการจัดพิมพ์และเผยแพร่สมุดโทรศัพท์สามารถดำเนินการได้โดยเสรี โดยบริษัทฯ
รับรู้รายได้จากธุรกิจบริการจัดพิมพ์และเผยแพร่สมุดโทรศัพท์ด้วยวิธีส่วนได้เสีย นอกจากนี้ บริษัทฯ
ให้บริการรับจ้างลงโฆษณาย่อยหรือคลาสสิฟายด์สในสื่อสิ่งพิมพ์ต่างๆ ผ่านบริษัทร่วมคือ บริษัท วัฏฏะ
คลาสสิฟายด์ส จำกัด (“Watta”) ซึ่ง CSL ถือหุ้นร้อยละ 60

ธุรกิจโทรคมนาคมเป็นธุรกิจที่ใช้เงินลงทุนสูง และมีความเสี่ยงในการดำเนินธุรกิจในหลายด้าน เช่น
ความเสี่ยงในด้านเทคโนโลยีและการปฏิบัติการ ความเสี่ยงในการประกอบธุรกิจ
ความเสี่ยงอันเกี่ยวข้องกับการเงิน ความเสี่ยงด้านการบริหารและการจัดการ
และความเสี่ยงด้านอื่นๆ ซึ่งรายละเอียดของความเสี่ยงได้เปิดเผยอยู่ในหัวข้อ ปัจจัยความเสี่ยงแล้ว

ปี 2550 บริษัทฯ มีกำไรสุทธิทั้งสิ้น 3,040 ล้านบาท เนื่องจากมีกำไรจากการจำหน่ายหุ้นสามัญของ
Shenington ในสัดส่วน 49% ให้แก่ บริษัท เอเชีย โมบาย โฮล์ดิ้งส พีทีอี จำกัด (“AMH”)
จำนวน 5,127 ล้านบาท บริษัทฯ มีขาดทุนจากการดำเนินงาน 560 ล้านบาท
และมีกำไรก่อนดอกเบี้ยจ่าย ภาษี และ ค่าเสื่อมราคา 2,197 ล้านบาท โดยในปี 2550 บริษัทฯ
จ่ายผลประโยชน์ตอบแทนแก่ภาครัฐในรูปของส่วนแบ่งรายได้และภาษีจ่าย ทั้งสิ้นจำนวน 477
ล้านบาท และ 253 ล้านบาท ตามลำดับ

ณ วันที่ 31 ธันวาคม 2550 บริษัทฯ มีทุนจดทะเบียน 5,660,411,500 บาท ทุนชำระแล้ว
5,461,094,470 บาท (มูลค่าที่ตราไว้หุ้นละ 5 บาท) และมี SHIN
เป็นผู้ถือหุ้นรายใหญ่โดยมีสัดส่วนการถือหุ้นรวมร้อยละ 41.28